Agathiphaga

{{Taksoboks
| navn=Agathiphaga 
| bilde= | bildetekst= 
| norsknavn= 
| vitenskapsnavn=Agathiphaga | autor= Dumbleton
| autorår= 1952
| regnum = Dyreriket
| phylum = Leddyr
| classis = Insekter
| ordo = Sommerfugler
| familia = Agathiphagidae
}}

 Agathiphaga queenslandensis Agathiphaga vitiensisAgathiphaga er en slekt av sommerfugler som omfatter de antatt mest primitive medlemmene i ordenen bortsett fra kjevesommerfugler (Zeugloptera). Det er bare kjent to arter, fra Queensland, Australia og noen øyer i Stillehavet. De mangler sugesnabel, men har derimot funksjonelle mandibler (overkjever). Av utseende ligner de på vårfluer (Trichoptera). Larvene lever på frø av kaurifuru (Agathis spp. i kransgranfamilien (Araucariaceae)).

 Utseende 
Middelsstore (vingespenn opptil 25 mm) møll med smale vinger, brunt marmorerte vinger, kamuflasjefargede. Hodet er ganske stort med store, utstående fasettøyne. De mangler sugesnabel, men har store, asymmetriske mandibler (overkjever). Antennene er trådformede. Vingene holdes taklagt over bakkroppen, som hos vårfluer. Beina har en spore på frambeina, fire på mellom- og bakbeina. De utvokste larvene er maggotlignende, uten synlige bein.

 Levevis 
Larvene lever inne i frø av kaurifuru (slekten Agathis), der de gnager ganger. Det er ganske sjelden at man finner de voksne sommerfuglene, men det er vanlig at man finner larver i 10 % og enkelte ganger opptil 50 % av kaurifuru-frøene. Et uvanlig trekk er at larvene kan overleve i dvaletilstand i minst tolv år – dette kan muligens være en tilpasning til spredning med frø som flyter i sjøen. Også puppestadiet kan ligge i dvale i flere år. De voksne møllene flyr om natten. Agathiphaga queenslandensis lever bare i regnskoger i Queensland.

 Systematisk inndeling 

 Ordenen sommerfugler, Lepidoptera Linnaeus, 1758
 Overfamilien Agathiphagoidea Kristensen, 1957 – bare én familie
 Familien Agathiphagidae Kristensen, 1957 – bare én slekt
 Slekten Agathiphaga Dumbleton, 1952
 Agathiphaga queenslandensis Dumbleton, 1952 – Queensland
 Agathiphaga vitiensis Dumbleton, 1952 – Fiji, Vanuatu, Salomonøyene, Ny-Caledonia

 Eksterne lenker 

 Agathiphaga queenslandensis'' : Bilder

Kategori:Sommerfugler
Kategori:Sommerfugler formelt beskrevet i 1952
Kategori:Australias insekter
Kategori:Fijis fauna
Kategori:Vanuatus fauna
Kategori:Salomonøyenes fauna
Kategori:Ny-Caledonias insekter
Kategori:Dyr formelt beskrevet av Lionel Jack Dumbleton